Kozelkiškės
Kozelkiškės – kaimas Trakų rajono savivaldybėje, 1 km į pietus nuo Bagdononių. Kaimas įsikūręs labai vaizdingoje vietoje, apsuptas keleto ežerų – Skričiuko, Unguraičio, Nepėro, Strėvio ir Gilūšio. Prateka sraunus Margio upelis. Yra kapinaitės. Praeina vieškelis  4734  Moniai–Bagdononys–Strėva . Savo sodyboje Kozelkiškėse leisdavo vasaras rusų kompozitorius Rodionas Ščedrinas ir balerina Maja Pliseckaja (abiem suteikta Lietuvos Respublikos pilietybė).